Verkostoituvat erityispalvelut -hankkeen valtakunnallinen johtoryhmä (VEP III vaihe)

Asettaminen
	
	Sosiaali- ja terveysministeriö on tänään asettanut Verkostoituvat erityispalvelut -hankkeen (VEP) valtakunnallisen johtoryhmän.	

Toimikausi
	
	15.3.2002 - 31.12.2003  	

Tausta
	
	Verkostoituvat erityispalvelut –hanke suunniteltiin kolmivaiheiseksi kokonaisuudeksi, jonka I-vaihe toteutettiin vuosina 1998-1999 ja II-vaihe vuosina 2000-2001. I-vaiheessa nostettiin esiin alueellisen yhteistyön tarve sosiaalihuollon erityispalvelujen tuottamisessa ja II-vaiheessa sitoutettiin kuntia ja muita toimijoita seudulliseen yhteistyöhön ja saatettiin alulle seudullisia sopimuskäytäntöjä. Hanketta on toteuttanut  valtakunnallinen johtoryhmä yhdessä 12 alueellisen johtoryhmän kanssa. 
Myös III-vaihetta varten sosiaali- ja terveysministeriö on nimittänyt 11 alueellista johtoryhmää sekä  tehnyt yhden maakunnan osalta sopimuksen ko alueella toimivan sosiaalialan osaamiskeskuksen kanssa Vep-tehtävän hoitamisesta. Alueellisten johtoryhmien jäsenet ovat kunnista, sosiaali-  ja  terveysalan järjestöistä, yliopistoista, ammattikorkeakouluista, lääninhallituksista, maakuntien liitoista ja sosiaalialan osaamiskeskuksista. Alueellisten johtoryhmien puheenjohtajat nimitetään myös valtakunnalliseen johtoryhmään. Alueellisten johtoryhmien tehtävänä III-vaiheessa on edellisissä vaiheissa tehdyn työn pohjalta  
	
1.	tunnistaa sosiaalihuollon palvelujen kannalta luontevat yhteistoiminta-alueet (seutukunnat, maakunnat) ja niiden veturikunnat sekä  arvioida alueiden palvelukokonaisuutta ja palvelujen kehittämistarvetta 
2.	sitouttaa kuntien johto ja muut toimijat sosiaalihuollon  seudulliseen yhteistyöhön
3.	huolehtia siitä, että  seudullinen yhteistoiminta käynnistyy kaikilla alueilla ja jokainen kunta on siinä mukana tai ainakin arvioinut oman erityispalvelutilanteensa ja osallistumisensa  seudulliseen yhteistyöhön   
4.	edistää alueellisten sopimusmenettelyjen käyttöön ottamista ja kehittämistä hyödyntäen mm. Stakesin ja Suomen Kuntaliiton asiantuntemusta sekä alueellisille johtoryhmille erikseen myönnettävää määrärahaa
5.	tukea alueellisten asiantuntijaverkostojen luomista koskien lastensuojelua, erityispäivähoitoa, päihde-huoltoa, vammaispalveluja ja mielenterveyspalveluja
6.	toimia yhteistyössä valtakunnallisen ekonsultaatiohankkeen kanssa  mm. hyödyntäen hankkeen tarjoamia mahdollisuuksia kehittää asiantuntijoiden välistä yhteistyötä
7.	osallistua sosiaalialan osaamiskeskustoimintaan omalla alueellaan ja varmistaa, että 
      Vepissä tehty työ siirtyy vuoden 2004 alusta osaksi niiden toimintaa.

Tavoitteet
	
	Hankkeen tavoitteena on seudullisen ja muun alueellisen yhteistyön keinoin turvata sosiaalihuollon erityispalvelujen saatavuus kaikissa kunnissa. Hankkeen III-vaiheessa jatketaan seudullisten yhteistyö- ja sopimuskäytäntöjen kehittämistä ja vahvistetaan asiantuntijoiden verkostoitumista. Tavoitteena on, että III-vaiheen jälkeen Vepissä tehty työ siirtyy osaksi sosiaalialan osaamiskeskustoimintaa.	

Tehtävä
	
	1.	tukea alueellisten johtoryhmien työtä ja seurata hankkeen etenemistä eri alueilla
2.	edistää erityispalveluiden tuottamista  koskevien sopimuskäytäntöjen ja -mallien kehittämistä  yhdessä Suomen Kuntaliiton kanssa osana muuta seutuyhteistyön vahvistamista
3.	jatkaa työtä valtakunnallista väestöpohjaa vaativien palvelujen saatavuuden turvaamiseksi  kaikkialla maassa
4.	tiedottaa erityisryhmien palvelujen tilasta ja kehittymisestä
5.	pitää yhteyttä muihin alueellista ja seudullista yhteistyötä edistäviin valtakunnallisiin hankkeisiin (ekonsultaatiohanke, ITSE-hanke)
6.	vahvistaa hyvinvointia tuottavaa näkökulmaa sosiaalihuollon erityispalvelujen tuottamisessa
7.	käynnistää ja tukea sektorikohtaisia (mm. erityispäivähoito, tulkkipalvelut, lastensuojelu) valtakunnallisia hankkeita yhteistyössä Stakesin kanssa 
8.	tehdä ehdotuksia mahdollisista tarvittavista rahoituksen ja lainsäädännön muutoksista sekä tarvittavista jatkotoimenpiteistä
9.	huolehtia siitä, että Vep-tehtävä siirtyy kaikkia sektoreita koskien osaksi osaamiskeskustoimintaa vuoden 2004 alusta. 
	
Organisointi
	
		Puheenjohtaja Martti Lähteinen, sosiaalineuvos, sosiaali- ja terveysministeriö 	
		Varapuheenjohtaja Erkki Torppa, perusturvan toimitusjohtaja, Hämeenlinnan kaupunki
(Kanta-Hämeen alue) 
	
		Jäsenet: Alueellisten johtoryhmien puheenjohtajat	
		Pentti Ala-Luopa, kunnanjohtaja, Merikarvian kunta (Varsinais-Suomen ja Satakunnan alueellinen johtoryhmä) 	
		Antti Holopainen, ylilääkäri, A-klinikkasäätiö (Etelä-Suomen alueellinen johtoryhmä) 	
		Eila Kihlman, projektipäällikkö, Keski-Suomen Harava-hanke (Keski-Suomen alueellinen johtoryhmä) 	
		Jouni Kerppola, perhekuntoutuskeskuksen johtaja, Mikkelin kaupunki (Etelä-Savon alueellinen johtoryhmä) 	
		Marja-Leena Kärkkäinen, läänin sosiaali- ja terveysneuvos, Oulun lääninhallitus (Oulun alueellinen johtoryhmä) 	
		Jouni Nummi, perusturvajohtaja, Kauhajoen kunta (Vaasan alueellinen johtoryhmä) 	
		Eva Repo, perusturvajohtaja, Rovaniemen kaupunki (Lapin alueellinen johtoryhmä) 	
		Eija Rommi, projektipäällikkö, Kotkan kaupunki (Kymen alueellinen johtoryhmä) 	
		Annamari Savela, sosiaalisuunnittelija, Joensuun kaupunki (Pohjois-Karjalan alueellinen johtoryhmä) 	
		Erkki Tukeva, A-klinikkatoimen johtaja, Tampereen A-klinikkatoimi  (Pirkanmaan alueellinen johtoryhmä) 	
		Jarkko Vänskä, johtaja, Tuustaipaleen kuntoutumiskeskus (Pohjois-Savon alueellinen johtoryhmä 

Muiden tahojen edustajat:
Sirkka-Leena Hörkkö, ylitarkastaja, opetusministeriö 	
		Terhi Lönnfors, johtaja, Stakes 	
		Kaija Majoinen, kuntakehitys- ja tutkimusyksikön päällikkö, Suomen Kuntaliitto 	
		Pekka Mykrä, ylitarkastaja, Raha-automaattiyhdistys 	
		Markku Niemelä, johtaja, Uudenmaan erityishuoltopiirin kuntayhtymä 	
		Anneli Pohjola, lehtori, Lapin yliopisto 	
		Heli Sahala, erityisasiantuntija, Suomen Kuntaliitto 	
		Marita Ruohonen, toimitusjohtaja, Ensi- ja turvakotien liitto 	
		Jouko Vasama, pääsihteeri, Sosiaali-ja terveysjärjestöjen yhteistyöyhdistysYTY ry 

Sihteerit:
Pirjo Marjamäki, erikoistutkija, sosiaali- ja terveysministeriö
Aini Kimpimäki, ylitarkastaja, sosiaali- ja terveysministeriö
Aino-Inkeri Koivumäki, osastosihteeri, sosiaali- ja terveysministeriö	

	

Kustannukset ja rahoitus
	
	Johtoryhmän tulee työskennellä virka-aikana ilman eri korvausta. Matkakulut korvataan valtion matkustussäännön mukaan. Johtoryhmän kustannukset maksetaan valtion vuoden 2002 talousarvion momentilta 33.01.63.	

	Peruspalveluministeri	Osmo Soininvaara	

	
	Ylitarkastaja	Viveca Arrhenius	

	

		

JAKELU	
	Päätöksessä mainitut	

TIEDOKSI	
	Sosiaali- ja terveysministeri Maija Perho
Kansliapäällikkö Markku Lehto
Osastopäällikkö Jarkko Eskola
Apulaisosastopäällikkö Aino-Inkeri Hansson
Apulaisosastopäällikkö Riitta Viitala
Apulaisosastopäällikkö Reijo Väärälä
Finanssisihteeri Ritva Cantell
Viestintäyksikkö
Kirjaamo
Hankerekisteri
Terveysosasto
Talous- ja suunnitteluosasto
Vep-alueelliset johtoryhmät
Sosiaali- ja terveysneuvokset
Stakes